OzLabs/hebrew-wiki-articles huggingface dataset:
Diamonds & Rust (שיר)

"Diamonds & Rust" הוא שיר שנכתב, הולחן, ובוצע על ידי ג'ואן באאז. הוא נכתב בחודש נובמבר 1974 ויצא בשנת 1975, באלבום באותו השם.

בשיר, באאז מספרת על שיחת טלפון ממאהב ישן, אשר מחזיר אותה אחורה עשור, למלון גריניץ' וילג' בשנת 1964 או 1965; היא נזכרת שנתנה לו זוג חפתים, ומסכמת שהזיכרונות מעלים "יהלומים וחלודה". באאז אמרה שהשיר מתייחס ליחסיה עם בוב דילן.

השיר, אשר היה להיט טופ-40 עבור באאז בארצות הברית, במצעד הסינגלים, נחשב על ידי מספר מבקרים, כמו גם על ידי אוהדיה של באאז, בתור אחת מיצירותיה הטובות ביותר. השיר שימש כשיר הכותרת באלבום הזהב של באאז משנת 1975 Diamonds & Rust.
== גרסאות ==
עבור אלבום ההופעה שלה משנת 1995, Ring Them Bells, באאז ביצעה את השיר כדואט עם מרי צ'ייפין קרפנטר. בהופעה זו, היא שינתה את שורות הסיום: "And if you're / offering me diamonds and rust / I've already paid" ל-: "And if you ... well I'll take the diamonds." והשורה"I bought you some cuff links, you brought me something" שונתה ל-"I bought you some cuff links, you brought troubles." ב-25 בפברואר 2009, באוסטין, היא שרה, "And if you ... well I'll take the Grammy." ב-2010 היא הקליטה את השיר כדואט עם ג'ודי קולינס עבור אלבומה של קולינס Paradise. בשנת 2018, במהלך סיבוב ההופעות "Fare Thee Well Tour", היא שינתה את השורה "Ten years ago / I bought you some cufflinks" ל-"Fifty years ago / I bought you some cufflinks".

== בוב דילן ==
דילן עם באאז, 28 באוגוסט 1963
השיר מתייחס למערכת היחסים בין באאז לבוב דילן 10 שנים קודם לכתיבתו. 
דילן לא מוזכר בשמו בשיר, אך בפרק השלישי בספר זיכרונותיה, And a Voice to Sing With (1987), באאז משתמשת בביטויים מתוך השיר בתיאור מערכת היחסים שלה עם דילן, ובהזדמנויות אחרות גם אמרה באופן מפורש שמשם ההשראה לשיר. באאז מספרת שבמקור שיקרה לדילן ששאל אותה ב-1975 על השיר, ואמרה שכתבה אותו על בעלה לשעבר, דייוויד האריס, מה באופן ברור לא היה נכון. מילות השיר כוללות,, למשל, את השורות, "Well, you burst on the scene already a legend / the unwashed phenomenon, the original vagabond...", אשר מתאר את דילן אבל לא את האריס.

== רשימת השמעה ==

== במצעדים ==
{| class="wikitable sortable" style="margin-bottom: 10px;"
! align="left" |מצעד (1972–2016)
! style="text-align:center;" |מקום
|-
|קנדה - Adult Contemporary
|14
|-
|קנדה - טופ סינגלס
|61
|-
|בילבורד Adult Contemporary (US)
|5
|-
|US - מצעד הסינגלים
|35
|}

== גרסאות כיסוי פופולריות ==
השיר בוצע בגרסאות כיסוי רבות במהלך השנים. אחת הגרסאות המוכרות היא של ג'ודס פריסט, אשר יצא באלבומם Sin After Sin. גרסתם המקורית הייתה בביצוע רוק, אך אחר שהפך השיר לחלק קבוע מהופעותיהם, הם התחילו לבצע אותו בגרסה אקוסטית שיותר דומה למקור.

גרסאות כיסוי אחרות כוללות את אלה של Blackmore's Night, S.O.D., Great White, Taylor Mitchell, ו-Thunderstone..

השיר נדגם עבור מספר שירי היפ-הופ פופולריים, ביניהם, "Happiness" של Busdriver ו-"Upgrade Call" של Andre Nickatina.

== קישורים חיצוניים ==

* [https://www.youtube.com/watch?v=GGMHSbcd_qI ג'ואן באאז מבצעת את השיר בשנת 1975]
* 
== הערות שוליים ==

קטגוריה:שירי 1974
קטגוריה:שירים באנגלית
קטגוריה:שירים על בוב דילן
קטגוריה:שירים על יהלומים
קטגוריה:שירי פולק רוק
עם הפנים לקיר

עם הפנים לקיר (באנגלית: Facing the Wall) הוא סרט קולנוע עלילתי ישראלי קצר משנת 2016 שכתבה וביימה עלמוורק דוידיאן. זוכה פרס הסרט העצמאי הקצר הטוב ביותר בפסטיבל הבינלאומי לסרטי סטודנטים ופרס הסרט העלילתי הקצר הטוב ביותר בפסטיבל הקולנוע ירושלים לשנת 2016.

== תקציר העלילה ==
הסרט עוקב אחר סורני (ספיר סנקה), נערה בת 14, שעלתה לישראל מאתיופיה ומתעוררת ליומה הראשון במרכז קליטה. סורני מסתגרת בחדרה, מסרבת לפקוח את עיניה ולא מוכנה לגעת בדבר. אמה, שמתקשה גם היא להיפרד ממולדתה ולהסתגל לארץ החדשה, מנסה למצוא דרך שבה שתיהן יוכלו להיפרד מן העולם שהותירו מאחור.

==משחק ודמויות==
* ספיר סנקה - סורני
* תהילה ישעיהו אדגה - מולו
* שולה מולה - אברש
* מנטגבוש אסנקה
* נתי בלטה
* איילה יטמר
* לימור גרוברמן
* נהוראי שטו

== פרסים ומועמדויות ==
* 2016 - טקס פרסי אופיר לשנת 2016, מועמד לפרס אופיר לסרט העלילתי הקצר הטוב ביותר
* 2016 - הפסטיבל הבינלאומי לסרטי סטודנטים, זוכה פרס הסרט העצמאי הקצר הטוב ביותר
* 2016 - פסטיבל הקולנוע ירושלים, פרס ון ליר לסרט העלילתי הקצר הטוב ביותר
* 2017 - פסטיבל טורונטו הבינלאומי
* 2017 - פסטיבל טורונטו לקולנוע יהודי<ref></ref>
* 2017 - פסטיבל Olhares do Mediterrâneo
* 2017 - פסטיבל פליקרס רוד איילנד לקולנוע בינלאומי

==הפקה==
הסרט הופק בתמיכת קרן מקור, קרן גלפנד והקרן החדשה לקולנוע וטלוויזיה.

== קישורים חיצוניים ==

* 
* "[http://nfct.org.il/blog/movies/עם-הפנים-לקיר/ עם הפנים לקיר]", באתר הקרן החדשה לקולנוע וטלוויזיה
* "[https://www.jff.org.il/he/movie/1574 עם הפנים לקיר]", באתר פסטיבל הקולנוע ירושלים

== הערות שוליים ==

קטגוריה:סרטי 2016
קטגוריה:סרטי סטודנטים
קטגוריה:סרטים ישראליים קצרים
קטגוריה:בית הספר סם שפיגל לקולנוע ולטלוויזיה
קטגוריה:סרטים ישראליים עצמאיים
קטגוריה:סרטים ישראליים משנת 2016
סנדרה בלשית מהאגדות

סנדרה בלשית מהאגדות (באנגלית: Sandra The Fairytale Detective) היא סדרת אנימציה ספרדית, הודית ופורטוגזית לילדים. הסדרה שודרה לראשונה בספרד, הודו ופורטוגל בשנת 2009, ובישראל בשנת 2010 בערוץ הילדים. לסדרה יש עונה 1 ו-52 פרקים באורך 12 דקות.

==עלילה==
הסדרה מספרת על ילדה מכדור הארץ בשם סנדרה, אשר בכל פרק יוצאת עם שדון ירוק בשם פו לארץ האגדות, שם הם חוקרים תעלומות שקשורות לאגדות.

== הדמויות ==
* סנדרה- ילדה בת 10 מכדור הארץ. חוקרת תעלומות בארץ האגדות. 
* פו- שדון ירוק בן 508. עוזר לסנדרה בפתרון תעלומות בארץ האגדות. 
*רחל- חברתה הטובה של סנדרה.
*מרקוס- בריון שמציק לסנדרה בלי סיבה. 

בנוסף לדמויות אלו, בכל פרק מופיעות דמויות מהאגדות השונות, כמו: כיפה אדומה, בת הים הקטנה, עמי ותמי, שלושת המוסקטרים ועוד.

==המדבבים בעברית==
במאי הדיבוב בעברית הוא ליאור סול, ומפיקת הדיבוב היא ענבר שטגר עזרא.
{| class="wikitable"
|-
!דמות
!מדבב/ת בעברית
|-
! colspan="2" | מדבבים ראשיים
|-
|סנדרה
|ספיר דרמון
|-
|פו
|אלי לולאי
|-
! colspan="2" |מדבבים אורחים
|-
|בת הים הקטנה / כיפה אדומה
|לורן סביר
|-
|דמויות שונות
|אורלי קטן
|-
|דמויות שונות
|אמנון וולף
|-
|דמויות שונות
|גלעד קלטר
|-
|דמויות שונות
|דור סרוגו
|-
|דמויות שונות
|דורית טל שלו
|-
|דמויות שונות
|מולי שולמן
|-
|דמויות שונות
|מיכל רשף
|-
|דמויות שונות
|נועה פלדמן
|-

|דמויות שונות
|נורית בנאי קורן
|-

|דמויות שונות
|רועי ניב
|-
|דמויות שונות
|שמחה ברבירו
|}

== קישורים חיצוניים ==
* 

קטגוריה:ערוץ הילדים: תוכניות רכש
קטגוריה:סדרות הנפשה ספרדיות
קטגוריה:תוכניות טלוויזיה שעלו לשידור בשנות ה-2000
תומא ניקיפורוב

תומא ניקיפורוב (בצרפתית: Toma Nikiforov; נולד ב-25 בינואר 1993) הוא ג'ודוקא בלגי המתחרה בקטגוריית המשקל עד 100 ק"ג, סגן אלוף עולם (2017) ופעמיים אלוף אירופה (2018 ו-2021).

==ביוגרפיה וקריירה==
ניקיפורוב נולד בבריסל שבבלגיה להורים ממוצא בולגרי. בילדותו הוא גר מעל מועדון ג'ודו ואביו היה ג'ודוקא.

בשנת 2010 ניקיפורוב השתתף באולימפיאדת הנוער בסינגפור וזכה במדליית כסף. ביוני 2014 הוא זכה במדליה הראשונה שלו בתחרות מהסבב העולמי כשזכה במדליית זהב בגראנד פרי הוואנה לאחר שניצח בגמר את פלאביו אורליק השווייצרי באיפון.

באליפות העולם בשנת 2015 שנערכה באסטנה, זכה ניקיפורוב במדליית הארד. הוא הגיע עד שלב רבע הגמר בו הפסיד ללוקאש קרפאלק הצ'כי ונשר לקרבות בית הניחומים. לאחר ניצחון על ניידנגין טובשינבאייר המונגולי, ניקיפורוב הגיע לקרב על מדליית הארד. בקרב על המדליה הוא פגש את סיריל מארה הצרפתי ולאחר שקיבל ניקוד ווזארי חצי דקה לסיום הקרב, ניקיפורוב ביצע תרגיל נוסף שזיכה אותו באיפון וניצחון 5 שניות לסיום הקרב. באותה שנה התחרה באליפות אירופה שנערכה בבאקו במסגרת המשחקים האירופיים וזכה במדליית הארד לאחר שניצח באיפון את ז'ורז' פונסקה הפורטוגלי בקרב על המדליה. עוד באותה השנה זכה במדליית ארד בטורניר המאסטרס היוקרתי לאחר שניצח את מרטין פאצ'ק השוודי.

באולימפיאדת ריו דה ז'ניירו 2016, ניקיפורוב ניצח בסיבוב הראשון את ג'אווד מחג'וב האיראני באיפון לאחר תרגיל סיאו-נגי והודח בסיבוב השני לאחר שהפסיד לבקה גביניאשווילי הגיאורגי. באליפות אירופה באותה השנה שנערכה בקאזאן, זכה ניקיפורוב במדליית כסף לאחר שהפסיד בגמר להנק חרול ההולנדי.

בשנת 2017 הוא השתתף באליפות העולם במשקל פתוח וזכה במדליית כסף לאחר שניצח באיפון כל קרב מלבד הגמר. בקרב הראשון הוא ניצח את אדיל חאג'י המרוקאי, בשמינית הגמר הוא ניצח את לבאני מתיאשווילי הגיאורגי וברבע הגמר הוא ניצח את אלכסנדר מיכאילין הרוסי. בחצי הגמר הוא ניצח את קוקורו קגאורה היפני ובגמר הפסיד בניקוד של 2 יוקו לטדי רינר הצרפתי.

באליפות אירופה 2018 שנערכה בתל אביב, ניקיפורוב זכה במדליית הזהב. בקרב הראשון הוא ניצח באיפון את ג'וליאנו לופורקיו האיטלקי, בשמינית הגמר הוא ניצח בווזארי את קארוליס באוזה הליטאי וברבע הגמר ניצח באיפון את ניאז בילאלוב הרוסי. בחצי הגמר הוא ניצח שוב באיפון את דניאל מוקטה הבלארוסי לאחר שהקרב נכנס לניקוד זהב ובגמר גבר באיפון על סיריל מארה הצרפתי לאחר שביצע תרגיל חניקה בשם שימה-וואזה. באליפות אירופה 2021 אשר נערכה בליסבון, זכה ניקיפורוב בפעם השנייה בתואר האירופי לאחר שניצח את כל חמשת קרבותיו; בגמר הוא גבר באיפון על ורלאם ליפרטליאני הגיאורגי בתוך שתי דקות ו-5 שניות.

באולימפיאדת טוקיו 2020, ניקיפורוב ניצח בסיבוב הראשון את רפאל בוזאקריני הברזילאי בזכות ניקוד ווזארי והודח בסיבוב השני לאחר הפסד באיפון לז'ורז' פונסקה הפורטוגלי.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2014
| גראנד פרי
| הוואנה
| 
|-
| 2017
| גראנד פרי
| דיסלדורף
| 
|-
| 2021
| גראנד סלאם
| טשקנט
| 
|-
| 2022
| גראנד סלאם
| פריז
| 
|}

==קישורים חיצוניים==

==הערות שוליים==

קטגוריה:ספורטאים בלגים
קטגוריה:אלופי אירופה בג'ודו
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:בלגים שנולדו ב-1993
העלמה בלובשטיין, רחל

העלמה בלובשטיין, רחל (באנגלית: Miss Bluwstein) הוא סרט תיעודי על חייה של רחל המשוררת, בבימויה של סיון ארבל. הקרנת הבכורה הייתה בבית גבריאל בכנרת בשנת 2015. זהו הסרט השישי במסגרת פרויקט הָעִבְרִים. הסרט הופק בתמיכת קרן רבינוביץ, שירות הסרטים הישראלי, קרן אבי חי ורשות השידור.

במלאת 125 שנה להולדת רחל המשוררת, הופק סרט תיעודי המחזק את דמותה כמשוררת העברית הראשונה. בין האמנים המשתתפים בסרט: דנה אולמרט, ענת וייסמן, אפרת מישורי, מוקי צור, אורי מילשטיין, יהודית רביץ, קרני פוסטל ואחרים. אנימציה: שמרית אלקנתי, אורי טור ורוני פחימה.

==קישורים חיצוניים==
* 

* 
* 

קטגוריה:סרטי 2015
קטגוריה:סרטים תיעודיים ישראליים
קטגוריה:רחל המשוררת
קטגוריה:סרטים ישראליים משנת 2015
רגשות מזויפים

"רגשות מזויפים" הוא שיר שהוקלט על ידי הזמרת הישראלית מרגלית צנעני. הוא יצא לאור ב-21 ביולי 2012, בהוצאת חברת התקליטים ביג בוס רקורדס.

השיר הגיע למקום השמיני במצעד של מדיה פורסט, והשישה-עשר ברדיו אמצע הדרך.

== רקע וכתיבה ==
השיר נכתב והולחן על ידי נדב אסולין ובנה של מרגלית צנעני, אסף לביא צנעני והופק על ידי נדב ביטון. "רגשות מזויפים" הוא מעין בלדה ים-תיכונית, שבאופיה על פי כתבה שפורסמה באתר האינטרנט של מאקו, מזכירה את להיטה "עץ ירוק מפלסטיק", שיצא שלוש שנים קודם לכן כחלק מאלבומה האחרון, דווקא היום (2009).

יוסי חרסונסקי סקר את השיר בחיוב, והעניק לו ציון של ארבעה כוכבי זהב מתוך חמישה.

== וידאו קליפ ==
טרם הוציאה את הווידאו קליפ המלא של "רגשות מזויפים", העלתה מרגלית צנעני לערוץ היוטיוב שלה ב-21 ביולי 2012, אודיו שלו, המציג את עטיפתו החלקית של הסינגל שצולמה בשחור-לבן. עטיפתו המלאה של הסינגל פורסמה בספוטיפיי ובשאר רשתות הזרמות המדיה.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי מרגלית צנעני
קטגוריה:שירים בעברית
קטגוריה:שירים שנכתבו על ידי אסף לביא צנעני
קטגוריה:שירים שהופקו על ידי נדב ביטון
קטגוריה:שירים על כאב לב
קטגוריה:סינגלים בהוצאת ביג בוס רקורדס
דלדל

דלדל אצל [[מרבו אפריקני.]]
דלדל של [[איגואנה ירוקה.]]
[[תיש עם דלדל מתחת הזקן]]
דַלְדַל או דלדול עור (באנגלית: wattle) הוא ספיח עור בשרני המצוי באזור הראש-צוואר במיני עופות רבים ובכמה מיני יונקים.

== אנטומיה ומאפיינים ==
הדלדל מכיל רקמת חיבור, תאי עצב, כלי דם, רקמת שריר וסחוס.

בעופות הדלדל נפוץ מאוד מתחת למקור אך עשוי להופיע גם מעל המקור וסביבו, על האוזניים, בסמוך לעיניים, ולהשתלשל לעיתים עד החזה. בעופות בעלי כרבולת, הדלדל עשוי להתמזג עם הכרבולת המצויה בקצה הראש, כך ששניהם נפגשים באזור המקור. אצל כמה עופות הדלדל מכוסה בנוצות בחלקו. דלדל בעל מאסה גדולה מכונה באנגלית בשם dewlap (קפל עור).

בין העופות ישנם מינים רבים בעלי דלדל בצורה, צבע ואורך משתנה. הידועים ביותר הם מיני התרנגולאים ובמיוחד תרנגול הודו ותרנגול הבית שבעלי איבר מדולדל ארוך יותר ממקורם הגולש עד לחזה. גם הקזוארים מגינאה החדשה בעלי איבר מרשים בצבעי אדום-כחול וצהוב וכמותם גם עופות כמו מרבו אפריקני ועגור כרבלתי. כמה ציפורי שיר בעלי נוצות מפוארות הם בעלי דלדל הנוטף ממקורם כמו הפעמונית, בני משפחת הדבלולניים ודבלולי עיניים, כמה עדניים, זרזיר מדובלל ועוד זרזיריים, כמה חופמיים, יקאנות. ישנם גם מספר זוחלים בעלי דלדל כמו האיגואנה או הכוחיים.

דלדל באזור הצוואר מצוי אף במיני יונקים מעטים, ואף בכמה זנים של חיות מבויתות כגון חזירים מגזע קוני-קוני ועזים.

== תפקיד ==
בעופות רבים הדלדל הוא סמן מין משני - הוא תלוי זוויג, ובולט וגדול יותר בפרטים ממין זכר, וסירוס עשוי לעצור את התפתחותו.

בעופות הדלדל של הזכר משמש להרשמת הנקבות בעונת הרבייה - ככל שהדלדל צבעוני וגדול יותר כך הזכר אטרקטיבי יותר. דלדל גדול הוא אינדיקציה לבריאות, כוח ופוריות, שכן הוא מעיד על רמות טסטוסטרון גבוהות, תזונה טובה ויכולת שרידות גבוהה.

גם לדלדל בנקבות עשוי להיות תפקיד במשיכת הזכר, ואף אצלן הוא עשוי להיות אינדיקציה לבריאות ופוריות.

קטגוריה:אנטומיה של חולייתנים
סרט ישן

"סרט ישן" הוא שיר שהוקלט על ידי הזמרת הישראלית מרגלית צנעני. השיר יצא לאור ב-16 ביוני 2009, כסינגל השני מתוך אלבומה השנים עשר והאחרון, דווקא היום (2009).

השיר הגיע למקום העשירי במצעד של רשת ג', וה-23 במצעד של רדיו אמצע הדרך.

== רקע וכתיבה ==
השיר נכתב על ידי ישראל קמחי ויונתן אמבר, הולחן על ידי אסף אטדגי והופק על ידי נדב ביטון. השיר הוא בלדה בסגנון הים-תיכוני בה מרגלית צנעני מדברת על מה שנהגה לעשות בעבר, ובעצם מתארת אותו ואת מה שעשתה בו כמו ללכת לאביה ביום שישי, וכולי.

יוסי חרסונסקי סקר את השיר בחיוב, והעניק לו ציון של ארבעה כוכבי זהב מתוך חמישה, ואף אמר כי: "שירתה של צנעני איכותית, ומי שטען פעם שהיא מזכירה בסוג הבלדות האלו את טינה טרנר הגדולה, אז להלן דוגמה לא רעה".

== וידאו קליפ ==
טרם יצא הווידאו קליפ המלא של השיר, העלה ישראל קמחי לערוץ היוטיוב שלו ב-10 ביוני 2009, את האודיו של השיר, המציג בתוכו את עטיפתו של הסינגל. בנוסף לכך, העלה יוני אמבר את השיר גם לערוץ היוטיוב שלו.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירי מרגלית צנעני
קטגוריה:שירים בעברית
קטגוריה:שירים שנכתבו על ידי יונתן אמבר
קטגוריה:שירים שנכתבו על ידי ישראל קמחי
קטגוריה:שירים שהולחנו על ידי אסף אטדגי
קטגוריה:שירים שהופקו על ידי נדב ביטון
קטגוריה:שירים על נוסטלגיה
קטגוריה:בלדות נשמה
קטגוריה:סינגלים בהוצאת ביג בוס רקורדס
יאניסלב גרצ'ב

יאניסלב גרצ'ב (בבולגרית: Янислав Герчев; נולד ב-4 באוקטובר 1989) הוא ג'ודוקא בולגרי, פעמיים סגן אלוף אירופה בקטגוריית המשקל עד 60 ק"ג.

גרצ'ב השתתף באולימפיאדת ריו דה ז'ניירו 2016. הקרב הראשון שלו היה בשלב בסיבוב השני, בו הוא ניצח באיפון את צאי מינג-יין הטאיוואני. בסיבוב השני הוא הפסיד לאמירן פאפינשווילי הגיאורגי. במרץ 2017, גרצ'ב זכה במדליה הראשונה שלו בתחרות מהסבב העולמי כשזכה במדליית ארד בגראנד סלאם באקו לאחר שניצח באיפון את גוסמן קירגיזבאייב הקזחי בקרב על המדליה.

באפריל 2017 הוא התחרה באליפות אירופה שנערכה בוורשה וזכה במדליית כסף. בשלב רבע הגמר הוא ניצח את פרנסיסקו גאריגוס הספרדי, בחצי הגמר הוא ניצח את אמירן פאפינשווילי הגיאורגי ובגמר הפסיד לרוברט משבידוודזה הרוסי.

באליפות אירופה 2018 שנערכה בתל אביב הוא זכה שוב במדליית הכסף. בשמינית הגמר הוא ניצח בווזארי את יורה ורשטראטן הבלגי, ברבע הגמר הוא ניצח את שוב בניקוד ווזארי את פרנסיסקו גאריגוס הספרדי ובחצי הגמר הוא גבר באיפון על ארטם לסיוק האוקראיני שנכנע לאחר תרגיל חניקה. בגמר גרצ'ב הפסיד באיפון לאסלאם יאשוייב הרוסי לאחר שהקרב נכנס לניקוד זהב.

באולימפיאדת טוקיו 2020, גרצ'ב הודח בסיבוב השני לאחר ניצחון אחד והפסד אחד. באליפות אירופה 2022 שנערכה בסופיה שבבולגריה זכה גרצ'ב במדליית הכסף האירופית בפעם השלישית בקריירה לאחר 4 קרבות שניצח באיפון והפסד בגמר לפרנסיסקו גאריגוס הספרדי.

==קישורים חיצוניים==

==הערות שוליים==

קטגוריה:ספורטאים בולגרים
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:בולגרים שנולדו ב-1989
אוברפיהרר

יואכים רומוהר עם דרגות אוברפיהרר
אוברפיהרר (בגרמנית: Oberführer, מילולית: "מנהיג בכיר") הייתה דרגה צבאית של המפלגה הנאצית (NSDAP) משנת 1921.

==היסטוריה==
אוברפיהרר היה בדרך כלל חבר המפלגה שהיה אחראי על קבוצת יחידות צבאיות באזור גאוגרפי מסוים. בין השנים 1921 עד 1925, הביטוי אוברפיהרר שימש כתואר ביחידות אס אה (SA), אולם בשנת 1926 הוא הפך לדרגה ב-SA.

אוברפיהרר הייתה גם דרגה באס אס (עוד בשלב שבו הוא היה יחידה של האס אה), שנוצרה ב-1925 בשם גאופיהרר, כדרגה עבור קציני אס אס שהיו אחראים על יחידה בתחומי גאו ברחבי גרמניה. בשנת 1928 שונתה הדרגה לאוברפיהרר, וניתנה למפקדי היחידות הבכירות באס אס. בשנת 1930 האס אס אורגן מחדש, ונוצרו יחידות "גרופן" ו"בריגדות", ואוברפיהרר הפכה לדרגה הנמוכה מדרגת בריגדפיהרר.

בשנת 1938, בעקבות הקמת יחידות הוואפן אס אס, הושוותה דרגת בריגדפיהרר לדרגת גנרל מיור, בעוד דרגת שטנדרטנפיהרר הושוותה לדרגת אוברסט, ואילו דרגת אוברפיהרר הושוותה לדרגת קולונל בכיר, וכך היא הוגדרה על ידי חלק מההיסטוריונים, בעוד אחרים השוו את הדרגה לדרגת בריגדיר בצבא הבריטי.

== סימני הדרגה ==
טלאי הצווארון של אוברפיהרר כלל בתחילה שני עלי אלונים, יחד עם דרגות כתף של גנרל, אולם בהמשך הם החלו לשאת דרגות כתף של אוברסט.

<gallery class="center">
SS Standartenführer (Oberführer) der Infanterie.jpg|סמל הדרגה - תג כתף
WSS Staf-Oberf-Medical.png|סמל הדרגה - תג כתף (ביחידות הרפואה)
HH-SS-Oberfuhrer-Collar.png|סמל הדרגה - תג צווארון
WSS-Oberführer OF5a cam slv 1945.png|סמל הדרגה - תג שרוול
</gallery>
{| border="1" cellpadding="4" cellspacing="0" class="toccolours" style="border-collapse: collapse; margin: 0.5em auto 10px; clear: both;"
| align="center" width="30%" |דרגה זוטרה<br />שטנדרטנפיהרר
| align="center" width="40%" |דרגות האס אס ודרגות האס אה<br />אוברפיהרר
| align="center" width="30%" |דרגה בכירה<br />בריגדפיהרר
|}

==קישורים חיצוניים==

== הערות שוליים ==

קטגוריה:דרגות האס אס
זיו אבירם

זיו אבירם (נולד בשנת 1959) הוא מיליארדר ישראלי, יו"ר פעיל משותף בחברת אורקם טכנולוגיות ובעבר נשיא ומנכ"ל חברת מובילאיי.

==ביוגרפיה==
זיו אבירם נולד ב-1959. לאחר שירותו כקצין בחיל הרגלים, החל ללמוד הנדסת תעשייה וניהול באוניברסיטת בן-גוריון בנגב וסיים בשנת 1984.
כיהן כמנכ"ל רשת כתר ספרים וכמנכ"ל רשת הנעליים גלי. בשנת 1993 מונה למנכ"ל פארק המים "אטרקציה" בים המלח. 

בשנת 1999 ייסד אבירם (יחד עם פרופ' אמנון שעשוע) את חברת מובילאיי וכיהן כנשיא וכמנכ"ל החברה עד מכירתה. בשנת 2010 ייסד (יחד עם פרופ׳ שעשוע) את חברת אורקם וכיהן כנשיא ומנכ"ל במשך 11 שנה. כיום הוא מכהן כיו״ר פעיל משותף של החברה.
לאחר רכישת מובילאיי על ידי אינטל תמורת 15.3 מיליארד דולר בשנת 2017, פרש אבירם מהחברה ועבר להתמקד בניהול חברת אורקם. בשנה זו הפך לעמית כבוד של המרכז הבינתחומי הרצליה.

לאחר פרישתו ממובילאיי הפך אבירם גם ליועץ ומשקיע בעשרות חברות טכנולוגיה. בין השאר השקיע בחברת REE המפתחת פלטפורמות לתעשיית הרכב, בתבל המפתחת רחפנים לקטיף פירות, ובבילדטוס המייצרת מערכת לניהול אתרי בנייה על ידי ניתוח תמונות המותקנות על קסדות העובדים. בנוסף הפך שותף לקבוצת תדהר בפרויקט מלונאות ומגורים בשדרות רוטשילד בתל אביב.

בשנת 2019 ייסד אבירם יחד עם יוסי בן עמרם וחגי גרינשפון את חברת מדיקיין, והוא משמש כיושב הראש של החברה. מדיקיין עוסקת במחקר ופיתוח, ייצור ושיווק של תרופות המשלבות מרכיבים מצמח הקנאביס ומרכיביו. בחודש מאי 2023 הודיעה מדיקיין על הפסקת פעילות גידול ושיווק קנאביס בישראל.

בשנת 2021 הקים ביחד עם ארבעת ילדיו את קרן משפחת אבירם (ע"ר). הקרן פועלת בתחומים: חדשנות וטכנולוגיה, חינוך, אהבת הארץ וחיבור לטבע, מדע, מחקר ורפואה. הקרן השיקה ב-2021 את “Aviram Awards - Tech For Humanity”, תחרות לאיתור מיזמים משני מציאות במזרח התיכון.

אבירם הוא אלמן ואב לארבעה, מתגורר בתל אביב.

== קישורים חיצוניים ==

* [https://www.orcam.com/he/אודות/ זיו אבירם], באתר אורקם
* [https://medicane.net/leadership-team/ זיו אבירם], באתר מדיקיין
* 
* [https://www.bloomberg.com/news/videos/2018-07-02/how-autonomous-technology-can-aid-the-visually-impaired-video ראיון עם זיו אבירם], באתר בלומברג
* [https://aviram.foundation/ אתר קרן משפחת אבירם]

== הערות שוליים ==

קטגוריה:מיליארדרים ישראלים
קטגוריה:תעשיית רכב בישראל: אישים
קטגוריה:מנכ"לים ישראלים
קטגוריה:דירקטורים ישראלים
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1959
ארתור אנגל

ארתור אנגל (בגרמנית: Arthur Engel; 12 בינואר 1928 - 11 בנובמבר 2022) היה מתמטיקאי ומורה גרמני, שנודע, בין השאר, בתרומתו להוראת המתמטיקה.

==ביוגרפיה==
אנגל סיים בשנת 1952 לימודי מתמטיקה באוניברסיטת שטוטגרט, והיה למשך 18 שנה מורה למתמטיקה בתיכון (גימנסיה). אחרי 1970 הוא לימד בבית הספר הפדגוגי בלודוויגסבורג. בשנים 1972–1993 כיהן כפרופסור במכון להוראת מתמטיקה ומדעי המחשב באוניברסיטת פרנקפורט.

החל משנת 1965 השתדל למען הקמתה בגרמניה המערבית של תחרות כלל-פדרלית למתמטיקה. התחרות הראשונה התקיימה בשנת 1970. בשנת 1977 הוא ניהל את הצוות המערב-גרמני הראשון באולימפיאדת המתמטיקה הבינלאומית שהתקיימה בבלגרד. ב-1989 היה יושב ראש חבר השופטים באולימפיאדה למתמטיקה בבראונשווייג. הקדיש חלק מחייו לשימוש בסטוכסטיקה, מחשבים ואלגוריתמים בהוראת המתמטיקה.

עם תלמידיו נמנה הורסט סוורין.

נפטר ב-11 בנובמבר 2022.

==פרסים ואותות הוקרה==
*1990 - עיטור צלב של מסדר הכבוד של גרמניה הפדרלית
*1991 - פרס דוד הילברט של הפדרציה העולמית לתחרויות לאומיות למתמטיקה

==כתביו==
* Mathematische Modelle der Wirklichkeit, Klett 1971 (מודלים מתמטיים של המציאות)
* עם טאמאש וארגה ווילי ואלזר - Zufall oder Strategie?: Spiele zur Kombinatorik und Wahrscheinlichkeitsrechnung auf der Primarstufe, Klett 1974 (צירוף מקרים או אסטרטגיה? משחקי קומנינטוריקה והסתברות יסודית)
* Mathematische Olympiadeaufgaben aus der UdSSR: mit ausführlichen Lösungen, Klett 1976 (מטלות באולימפיאדות למתמטיקה בברית המועצות עם פתרונות מפורטים)
* Elementarmathematik vom algorithmischen Standpunkt, Klett 1977 (מתמטיקה יסודית מנקודת מבט אלגוריתמית)
* Wahrscheinlichkeitsrechnung und Statistik, Klett 1984 (תורת ההסתברות וסטטיסטיקה)
* Stochastik, Klett 1987 (סטוכסטיקה)
* Mathematisches Experimentieren mit dem PC, Klett 1991 (ניסויים מתמטיים במחשב האישי)
* Problem-Solving Strategies, Springer 1998 (אסטרטגיות לפתרון שאלות)

==קישורים חיצוניים==

*[http://www.mein-perfektes-geschenk.de/mathematik/problem-solving-strategies.html ביוגרפיה ומאמר על אסטרטגיות לפתרון שאלות]

קטגוריה:מתמטיקאים גרמנים
קטגוריה:חוקרי חינוך
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:סגל אוניברסיטת גתה בפרנקפורט
קטגוריה:מורים למתמטיקה
קטגוריה:גרמנים שנולדו ב-1928
קטגוריה:גרמנים שנפטרו ב-2022
שלושה אידיוטים

3 אידיוטים הוא סרט הודי מסוגת סרט התבגרות קומי דרמטי משנת 2009. הסרט נכתב ובוים על ידי ראג'קומאר היראני, התסריט נכתב בידי אבהיג'אט ג'ושי והופק בידי וידו וינוד צ'ופרה. הסרט מלווה את החברות של שלושה תלמידים במכללה להנדסה בהודו, והוא מציג סאטירה על לחצים חברתיים תחת מערכת החינוך ההודית. הסרט מתאר שתי תקופות במקביל, אחת בהווה, והשנייה לפני עשר שנים בעבר. בסרט מככבים אמיר ח'אן, רנגהנטן מדהבן, שרמאן ג'שי, קארינה קאפור, אומי ויידיה ומונה סינג. 

הסרט זכה לביקורות חיוביות והצלחה מסחרית. עם יציאתו לאור, הוא עמד בראש רשימת הסרטים הנצפים. הסרט זכה בפרס פילמפייר לסרט הטוב ביותר לשנת 2009 ונחשב לאחד הסרטים ההודים הטובים ביותר.

לאור הצלחת הסרט בהודו, בשנת 2017 נעתה גרסה מקסיקנית לסרט זה.

==עלילה==
על הסיפון לפני צאתו בטיסת אייר אינדיה, פרחאן מקבל שיחת טלפון מצ'טור, מכר מהמכללה להנדסה הטוען כי הוא מצא ידידו ראנצ'ו. לאחר מכן הוא גורם לנחיתת חירום על ידי ביום התקף לב. פרחאן מביא את החבר הנוסף ראג'ו ויחד הם נפגשים עם צ'טור בקמפוס המכללה, שם צ'טור חושף כי ראנצ'ו נמצא בעיר שימלה.

הסרט מציג את החברים בתחילת הלימודים במכללה היוקרתית בהודו. כאשר פרחאן הולך ללימודי הנדסה בניגוד לרצונו להיות צלם, בשביל לרצות את אביו. בעוד ראג'ו בחר באותו כיוון כדי להציל את משפחתו הענייה. ראנצ'ו הוא סטודנט מוכשר, אך לא מיישר קו עם החינוך ההודי המקובל. הוא נוטה לענות תשובות לא מקובלות בכיתה, ומתעמת עם הפרופסורים, בפרט עם מנהל המוסד הקפדן וירו סהסטרבודהה המכונה "וירוס". צ'טור המכונה "משתיק קול" הוא תלמיד אוגנדי- טמילי שאפתן שאינו דובר טוב הינדי מפני שאיננו יליד המקום. הוא מנסה להתחרות עם ראנצ'ו בציונים ונוהג ללעוג לו, אך תמיד ראנצ'ו מקבל ציונים טובים יותר. הסרט מתאר את החיים המורכבים של ראג'ו ופרחאן כתלמידים חלשים הנמצאים במכללה בעל כרחם, ולעומת זאת את ראנצ'ו המוכשר החורג כל הזמן מהכללים הנוקשים. במהלך העלילה ראנצ'ו מתאהב בבתו של המנהל "וירוס", בניגוד מוחלט לרצונו של אביה אשר מזלזל בו וכועס עליו לעיתים קרובות. שלושת החברים חווים חוויות שונות לאורך כל תקופת הלימודים, שבסופה ראג'ו ופרחאן פורשים למקצועות אותם הם באמת רצו בעוד ראנצ'ו מסיים את המסלול בהצלחה ואז נעלם. בהווה, צ'טור מתגאה בפני פרחאן וראג'ו שהוא מנהל חברה מצליחה, בעוד ראנצ'ו אדם פשוט תוך כדי שהם נוסעים לפגוש אותו. בסיום הם מוצאים אותו ומתברר שהוא אמנם מנהל בית ספר בלי הכללים ההודיים המקובלים לילדים, שבעיני צ'טור הם נחשלים, אך הוא גם מדען בכיר אשר החברה של צ'טור מחזרת אחריו. הסרט מסתיים כשצ'טור מודה שהפסיד לראנצ'ו בתחרות.

== מסרים ==
הסרט מבקר בחריפות את אופן הלימוד המבוסס על שינון, את הלחץ להישגיות המופעל מצד המשפחות ומצד המורים, המביא להתאבדויות ולהרס עצמי, ואת המרדף אחר ההצלחה על חשבון הגשמה עצמית. הביקורת היא על התזה של מנהל האוניברסיטה הטוען ש"החיים הם מרוץ, ומי שמגיע שני אינו נחשב. אם לא תרוץ מהר ירמסו אותך". או: "שאפו למצוינות וההצלחה תשאף אליכם". טענת גיבור הסרט היא דווקא שיש לרדוף אחר החלום ולא אחר חלומם של אחרים, לחשוב מחוץ לקופסה ולא לסבך דברים, אלא פשוט לזרום עם חייך, ואז ההצלחה תגיע אליך, או לכל הפחות הסיפוק מעיסוקך.

== השחקנים ==
* אמיר חאן - ראנצ'ודאס "ראנצ'ו".
* רנגהנטן מדהבן - פרחאן.
* שרמאן ג'שי - ראג'ו.
* קארינה קאפור- פיה סהסטראבודהא 
* בומן אירני - המנהל ד"ר וירו.
* אומי ויידיה - צ'טור.
* מונה סינג - מונה סהסטראבודהא

==קישורים חיצוניים==

קטגוריה:סרטי 2009
קטגוריה:סרטים הודיים
קטגוריה:סרטים עם עלילה לא ליניארית
קטגוריה:זוכי פרס פילמפייר
הקדוש הבדוי

ברדה בהולנד.]]
הקדוש הבדוי או "אף פעם הקדוש" מכונה גם "גלנגלן הקדוש" (בצרפתית) הוא דמות בדיונית של קדוש הקיים בתרבויות אירופאיות. המונח שימש לראשונה בשנת 1897.

== שימוש במונח ==
שימוש במונח ניתן למצוא, לדוגמה, בפתגם באספרנטו "En la tago de Sankta Neniamo" – בתרגום מילולי: "ביום אף פעם הקדוש". משמעות הפתגם היא "ביומו (דהיינו בחגו) של אף פעם הקדוש", דהיינו יום שבפועל לעולם לא יגיע.

== בשפות אחרות ==
בשפות אחרות, המונח ידוע גם בשם:
* צרפתית: <nowiki/> Saint-Glinglin (גְלֶנְגְלֶן הקדוש)
* גרמנית: Sankt Nimmerlein
* לטינית: Ad kalendas graecas
* הולנדית: Sint Juttemis
* פולנית: [https://eo.wikiquote.org/wiki/pl:Na%20świętego%20nigdy Święty Nigdy]
* פורטוגזית: São Nunca
* רוסית: После дождичка. четверг
* סלובקית: Svätý Dindi, Svätý Nikdy
* אספרנטו: Sankta neniamo (אף פעם הקדוש)

קטגוריה:דמויות בדיוניות
קטגוריה:תרבות המערב
קטגוריה:האנשה
דוממיים

דּוֹמְמִיִּים (שם מדעי: Elopidae) היא משפחה של דגי גרם מסדרת הטרפוניים בתוכה סוג יחיד - דּוֹמֵם (Elops; ביוונית: ellops - סוג של נחש) ובו 7 מינים.
== מאפיינים ==
הדוממים הם דגים גדולים הקרובים למשפחה גדולי עין, אך קטנים מהם ומגיעים רק לאורך מטר' ושוקלים עד 10 קילוגרם. בצורתם הם מזכירים סרדינים ענקיים, אף שאינם קרובים אליהם והם בעלי סנפירים רחבים המיועדים לתנועה מהירה, גוף דמוי-אליפסה ועיניים גדולות המצויות בטבעות גדולות.

דגים אלה הם טורפים מהירים של דגים קטנים וסרטנים. מחזור חייהם דומה למחזור חיי הצלופחים: הם מתפתחים בים כלרוות מסוג Leptocephalus, דמויי סרט הצפים בזרם ולאחר שהם מתבגרים יותר הם מתכווצים ונראים כמו הבוגרים. הם יכולים לחיות בנוסף לים ולאוקיינוס, בקרבת החוף גם במים מליחים. כמו כן הם יכולים להימצא בימים ממוזגים וקרירים.

דגים אלה בעלי עצמות רבות ולכן הם לא נחשבים לדגים מסחריים, אך עדיין יכולים לשמש כפיתיון.

==מינים==
* Elops affinis
* Elops bultyncki - נכחד
* Elops hawaiensis
* Elops lacerta
*דּוֹמֵם טוֹרְפָן (Elops machnata)
* Elops miiformis - נכחד
* Elops saurus
* Elops senegalensis
* Elops smithi

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1766
קטגוריה:טקסונים שתוארו בידי קארולוס ליניאוס
קטגוריה:טרפוניים
שמואל גל

שמואל גל (נולד ב-1940) הוא מתמטיקאי וסטטיסטיקאי ישראלי, פרופסור אמריטוס במחלקה לסטטיסטיקה באוניברסיטת חיפה.

==ביוגרפיה==
גל סיים בשנת 1962 בהצטיינות יתרה את התואר השני במתמטיקה באוניברסיטה העברית בירושלים עם עבודה על אפרוקסימציות סטוכסטיות בהדרכתו של ה. קסטן. ב-1972 סיים שם עבודת דוקטורט על "פתרון מינימקס לכמה בעיות חיפוש" בהדרכתו של אריה דבורצקי. בשנים 1965–1973 עבד כמתמטיקאי בכיר בתעשייה האווירית. במקביל', בשנים 1970–1973 לימד כמדריך במחלקה לסטטיסטיקה באוניברסיטת תל אביב ובשנים-1973–1975 היה מדריך בכיר בתחום באוניברסיטת חיפה.

אחרי שעבד כחוקר אורח ב-IBM במרכז למחקר ווטסון ביורקטאון הייטס בשנים 1977–1978, בשנים 1981–1990 עבד בהוראה בטכניון. בשנים 1973–1997 עבד במחקר ב IBM ישראל. בשנת 1994 התמנה לפרופסור לסטטיסטיקה באוניברסיטת חיפה. בשנים 1995–1998 שימש ראש המחלקה לסטטיסטיקה.

גל המציא טבלאות דיוק לשם הערכה ממוחשבת של פונקציות יסודיות. יחד עם צבי יהודאי פיתח בשנת 1993 אלגוריתם חדש למיון ששימש את חברת IBM. גל פתר את משחק הנסיכה והמפלצת ותרם תרומות משמעותיות בתחום משחקי החיפוש. כמו כן עסק בתחום "שאלות המפגש" ביחד עם עמיתיו סטיב אלפרן, ויק בסטון וג'ון הווארד.

==ספרים==
<div class="mw-content-ltr">
*Search Games Academic Press, 1980
*Optimal sequential and non-sequential procedures for evaluating a functional
* The Theory of Search Games and Rendezvous, Kluwer (now Springer) Academic Publishers, 2003, with Steve Alpern
:פרקים בספרים:
* Strategies for Searching Graphs, in Graph Theory, Combinatorics and Algorithms Theory,, M.C. Golumbic and I. Ben-Aroyo Hartman (ed), Springer 2005, 189-214.
* S. Gal, Search Games-A review, in Search Theory: A Game Theoretic Perspective. Steve Alpern, Robbert Fokkink, Leszek Gasieniec, Roy Lindelauf, VS Subrahmanian (eds), Springer 2013, 3-15.
</div>

==קישורים חיצוניים==
* 

קטגוריה:מתמטיקאים ישראלים
קטגוריה:מתמטיקאים יהודים
קטגוריה:סגל אוניברסיטת חיפה: מדעי החברה
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1940
קוביטיים

Acantopsis octoactinotos
קוביטיים (שם מדעי: Cobitidae; ע"פ האקדמיה ללשון העברית: בִּינוּנִיִּים, אך השם הועבר למשפחה Nemacheilidae) היא משפחת דגים מסדרת הקרפיונאים החיים במים מתוקים וחיים בקרבה לקרקעית. רבים מהם הם דגי נוי פופולרים שחלקם הפכו למינים פולשים. הם חיים בעולם הישן מאירופה עד למרוקו וחלקם מצויים בארץ ישראל.

הדגים מגיעים לאורך 40 סנטימטרים, והם בעלי גוף מוארך ודק המזכיר תולעת. הם בעלי שפתיים גדולות איתם הם יונקים ושואבים דברים ובינים קטנים איתם הם חשים במזון על הקרקעית. דגים אלה נחים ולא נעים הרבה. מזונם הוא חומר אורגני המצוי על קרקעית האגמים והנהרות בהם הם חיים, וכן הם טורפים סרטנים וחרקי מים או זחלים.

==סוגים==
מינים רבים שהיו במשפחה עברו למשפחה בינוניים (Nemacheilidae):
* Acantopsis
* Aperioptus
* Bibarba
*סוג ומין יחיד Canthophrys gongota
*קַרְצִיף (Cobitis)
* Koreocobitis
* Kottelatlimia
* Lepidocephalichthys
* Lepidocephalus
*סוג ומין יחיד Microcobitis misgurnoides
*חזאי (Misgurnus)
*סוג ומין יחיד Neoeucirrhichthys maydelli
* Pangio
* Paralepidocephalus
*סוג ומין יחיד Paramisgurnus dabryanus
* Protocobitis
* Sabanejewia
*סוג ומין יחיד Theriodes sandakanensis

==קישורים חיצוניים==

* 

קטגוריה:בעלי חיים שתוארו ב-1838
קטגוריה:טקסונים שתוארו בידי ויליאם ג'ון סווינסון
קטגוריה:קרפיונאים
זנבנוניים

זנבנוניים (שם מדעי: Heterenchelyidae) היא משפחה של צלופחאים החיים במימי האוקיינוס האטלנטי, כולל הים התיכון (כולל בחופי ישראל) והים הקריבי ובמזרח האוקיינוס השקט. במשפחה זו ישנם 8 מינים בשני סוגים. לא ידוע עליהם הרבה.

מינים אלה מתחפרים בקרקעית הים בעומקים רדודים ועמוקים והם מגיעים באורכם ל-32–149 סנטימטרים. הם בעלי לסתות גדולות והם חסרי סנפיר גבי.

מזונם של הצלופחים מורכב מחסרי חוליות שוכני ים כמו סרטנים, כמה תולעים ורכיכות ימיות.

==מיון==
*משפחה זנבנוניים (Heterenchelyidae)
**סוג Panturichthys
***מין זְנַבְנוּן פוֹלֶר (Panturichthys fowleri)
***מין Panturichthys isognathus
***מין Panturichthys longus
***מין Panturichthys mauritanicus
**סוג Pythonichthys
***מין Pythonichthys asodes
***מין Pythonichthys macrurus
***מין Pythonichthys microphthalmus
***מין Pythonichthys sanguineus

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1912
קטגוריה:טקסונים שתוארו בידי צ'ארלס טייט רגן
קטגוריה:צלופחאים
נטסטומיים

נֵטַסְטוֹמִיִּים (שם מדעי: Nettastomatidae) היא משפחה של דגים מסדרת הצלופחאים החיים באוקיינוס בסמוך למדפים היבשתיים באזורים טרופיים עד ממוזגים ויכולים לצלול מתחת ל-2,000 מטרים. משמעות שמם בלטינית הוא: "בעלי מקור ברוז" (Netta - ברווז, stoma - מקור).
== מאפיינים ==
הצלופחים יכולים להגיע לאורך 125 סנטימטרים, והם בעלי לסת המזכירה מקור רחב מלא בשיניים וראש קטן. לרוב המינים אין סנפירים והם נעים בעיקר באמצעות זנבם הארוך. צבעם אפור עד ורדרד. הם טורפים דגים אחרים וחסרי חוליות בעומק והם חיים בקרבה לקרקעית.

מספר מינים מהמשפחה מצויים בחופי מפרץ אילת והים התיכון.

==סוגים==
* Facciolella
* Hoplunnis
* Nettastoma
* Nettenchelys
* Saurenchelys
* Venefica

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1864
קטגוריה:טקסונים שתוארו בידי פיטר בליקר
קטגוריה:צלופחאים
זאבניים (דגים)

זאבניים (שם מדעי: Muraenesocidae) היא משפחה של דגים ימיים מסדרת הצלופחאים שבמחלקה מקריני סנפיר. בתוך משפחה זו 6 סוגים ו-15 מינים. הם חיים במים טרופיים וסובטרופיים ברחבי העולם, וחלק מהמינים יכולים לחיות במים מליחים. מכונים גם "קונגרים זאביים", אף שאינם קשורים לזאבי הנהר. הם שייכים לאותה קבוצה של הקונגריים בתת-סדרת Congroidei.

בני המשפחה מגיעים לאורך 60–250 סנטימטר, והם בעלי גוף גלילי בעל סנפירים קטנים למעט סנפירי החזה הרחבים וראשים עם עיניים מגודלות העוזרות לראות בחשיכה ולסתות גדולות ובהם שיניים נוקשות וחזקות שמזכירות לסתות של זאבי נהר.

הם חיים בעומקים של מעל 1,000 מטר וכמעט שאינם עולים אל פני המים. הם תוקפניים מאוד וניזונים בעיקר מדגים אחרים שהם חוטפים בשיניהם החזקות.

==סוגים==
* Congresox - בו 2 מינים
* Cynoponticus - בו 3 מינים
* Gavialiceps - בו 5 מינים
* Muraenesox - בו 2 מינים
*סוג ומין יחיד Oxyconger leptognathus
*סוג ומין יחיד Sauromuraenesox vorax

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:צלופחאים
צ'לופסידיים

[[דגדק דו-גוני (Chlopsis bicolor)]]
צ'לופסידיים (שם מדעי: Chlopsidae; לפי האקדמיה ללשון העברית השם הוא דַּגְדַּקִּיִּים, אך השם המדעי של האקדמיה השתנה) היא משפחה של דגים ימיים מסדרת הצלופחאים הקרובים למורניים ומכונים לעיתים "מורנות חקייניות". תפוצתם היא בשוניות אלמוגים טרופיות ברחבי העולם.

אורכם של צלופחים אלה הרבה יותר קצר ממורנות אמיתיות והם מגיעים לאורך 11–42 סנטימטרים בלבד. הם בעלי גוף נחשי עם רצועת סנפירים גבית עד לזנבם הרחב והם בעלי ראש גדול עם עיניים גדולות ובעלי לסתות מעוגלות עם שפתיים בולטות ובהם שיניים חדות. מינים אלה בעלי כמה קשקשים ירוקים על גופם.

טרפם כולל דגים קטנים יותר וחסרי חוליות המצויים בקרבת הקרקעית אותם הם לוכדים בלסתותיהם החזקות.

==סוגים==
*סוג ומין יחיד Boehlkenchelys longidentata
*סוג ומין יחיד Catesbya pseudomuraena
* Chilorhinus - בו 2 מינים
*דַּגְדַּק (Chlopsis) - בו 11 מינים
* Kaupichthys - בו 6 מינים
*סוג ומין יחיד Powellichthys ventriosus
*סוג ומין יחיד Robinsia catherinae
*סוג ומין יחיד Xenoconger fryeri

==קישורים חיצוניים==

קטגוריה:צלופחאים
קטגוריה:ערכים שבהם תבנית בריטניקה אינה מתאימה
דוסמריים

דוסמריים (שם מדעי: Dussumieriidae) היא משפחה של דגי גרם מסדרת הסרדינאים הקרובים לסרדיניים, ובעבר נחשבה לתת-משפחה שלה אך הופרדה. תפוצת מינים אלה ברחבי האזור האינדו-פסיפי בימים בהם ריכוזים גדולים של זואופלנקטון. הם נעים בלהקות גדולות כאשר התנאים אופטימליים ומושכים בתורם הרבה טורפים.

במשפחה ישנם כיום 9 מינים בשני סוגים. הם דומים לסרדינים, אך בעלי גוף עגלגל יותר. אורכם מגיע לטווח של 14–33 סנטימטרים והם בעלי קשקשים כסופים, ראשים עגלגלים עם פיות פעורים בעלי "זיפים" הקולטים טרף קטן ובעלי עיניים גדולות.

אלו דגים מהירים מאוד הנפוצים במרבית הימים ונחשבים לדגי מאכל חשובים באזורים כמו אינדונזיה וחופי אפריקה. כמה מהמינים חיים בחופי ישראל, הן בים סוף והן בים התיכון.

==סוגים==
*דּוּסְמֶר (Dussumieria) - בו 2 מינים
*אֶטְרוּמֵאוּס (Etrumeus) - בו 7 מינים
*Trollichthys - נכחד

==קישורים חיצוניים==

קטגוריה:סרדינאים
קטגוריה:בעלי חיים שתוארו ב-1861
קטגוריה:טקסונים שתוארו בידי תאודור גיל
OKA 4wd

OKA 4wd הוא רכב שטח 4x4, שנבנה במספר תצורות, מתוצרת יצרנית הטרקטרונים האוסטרלית OKA Australia אשר הוצג בשנת 1986, ויוצר בין השנים 1987–2008.
נבנו כ-50 יחידות ששווקו באוסטרליה בתוספת לכמה מאות יחידות שיוצאו.

צבא אוסטרליה צויד בדגמי "OKA 4wd". בנוסף, נמכרו דגמי "OKA 4wd" בפפואה גינאה החדשה ובאפריקה. בשנת 1997 רישיון לייצור מכוניות נמכר לחברה סינית "הינדוסטן מוטורס".

==תצורות "OKA 4wd"==
* "Cab Chassis" - שלדה (מרכב) בלבד
* "Single cab pick-up" - טנדר - קבינה סטנדרטית
* "Dual-cab" - טנדר קבינה כפולה
* "Multi-cab" - טנדר קבינה מרובה
* "Full Spec Tour Bus" - מיניבוס תיירים
* "Multi- van" - מסחרית

===צורות שימוש "OKA 4wd"===
* רכב פנאי המיועד לשטח - 7 עד 8 מושבים
* מיניבוס - 12 עד 14 מושבים,
* כבאית
* טנדר
* רכב חרום
* רכב קרוואן

==דרגות גימור בדגמי מיניבוסים "OKA 4wd"==
* "RTV Standard A" - תוכנן ל-14 נוסעים לרבות הנהג
* "RTV Standard B" - תוכנן ל-12 נוסעים (מושבים מפלסטיק)
* "RTV Standard C" - תוכנן ל-12 נוסעים בגימור מהודר
* "XT" - מיניבוס תיירים - 12 נוסעים
* "LT" - מיניבוס תיירים - 12 נוסעים
* "NT" - מיניבוס תיירים - 12 נוסעים

== תמונות ==
<gallery mode="packed" heights="140">
קובץ:SESWA OKA 4WD.jpg | דגם "OKA 4wd" - רכב חרום
קובץ:Coober-Pedy-Oodnadatta-4WD-Mail-Truck-In-The-Outback.JPG | דגם "OKA 4wd" - מיניבוס
קובץ:OKA Australia tour bus, stuck in mud.jpg | דגם "OKA 4wd" - מיניבוס תיירים
קובץ:1995 OKA fire truck (5608655873).jpg | דגם "OKA 4wd" - כבאית
</gallery>

==ראו גם==
* רכב שטח

== קישורים חיצוניים ==

* 

==הערות שוליים==

קטגוריה:טנדרים
קטגוריה:כבאיות
קטגוריה:כלי רכב שהושקו ב-1986
קטגוריה:מיניבוסים
קטגוריה:כלי רכב המיוצרים באוסטרליה
קטגוריה:רכבי שטח ופנאי גדולים
דורביים

דּוֹרַבִּיִּים (שם מדעי: Chirocentridae) הם משפחה קטנה של מקריני סנפיר ימיים מסדרת הסרדינאים הקרובים לסרדיניים, אך גדולים מהם. במשפחה זו ישנו רק סוג אחד - דָּרְבָּנִי (Chirocentrus) ובו 2 מינים.

שני מינים אלה הם המינים הגדולים ביותר בסדרתם, והם יכולים להגיע לאורך של מטר, והם בעלי גוף מוארך בעל קשקשים כסופים-אפורים וצידיים כחלחלים עם סנפירים קצרים. הם בעלי פיות גדולים בעלי שיניים מחודדות העוזרות להם לצוד מיני דגים אחרים. המין דורבני ערום ניזון גם מסרטנים. שיניים אלה נתנו להם את שמם האנגלי - Wolf herrings (סרדיני זאב).

שני המינים הם דגי מאכל חשובים אותם צריך לשמור בהקפאה טובה.

==מינים==
* דָּרְבָּנִי דּוֹרַבּ (Chirocentrus dorab) - דג זה מצוי במים חמימים בטווח שבין הים האדום עד ליפן ולאוסטרליה
* דָּרְבָּנִי עָרֹם (Chirocentrus nudus)

==קישורים חיצוניים==

קטגוריה:בעלי חיים שתוארו ב-1816
קטגוריה:סרדינאים
קטגוריה:טקסונים שתוארו בידי ז'ורז' קיווייה
בבוא ספטמבר

בבוא ספטמבר (באנגלית: Come September) הוא סרט קומדיה רומנטית משנת 1961 עם רוק הדסון, ג'ינה לולובריג'ידה, סנדרה די ובובי דארין בתפקידים הראשיים.

בובי דארין הלחין את נעימת נושא הסרט ואת השיר "Multiplication" שגם כתב את מילותיו. במשך ההסרטה הפכו בובי דרין וסנדרה די לזוג ונישאו.

בובי דארין זכה על משחקו בסרט לפרס גלובוס הזהב לשחקן חדש ומבטיח ביותר.

==תקציר העלילה==
רוברט טלבוט (רוק הדסון) הוא איש עסקים אמריקאי עשיר ורווק. הוא בעל וילה מפוארת בפורטופינו לשם הוא מגיע פעם בשנה ומבלה עם חברתו/פילגשו ליסה פליני (ג'ינה לולובריג'ידה). בשאר 11 החודשים מתוחזקת הווילה על ידי אב הבית מוריס קלאבל (ולטר סלזק) וצוות עובדות. מוריס מנצל את היעדרו של רוברט והופך את הווילה למלון בשם La Bella Vista ללא רשותו של רוברט.

רוברט דוחה כל פעם את בקשתה להתחתן והיא לבסוף מחליטה להינשא לספנסר (רונלד הווארד - בנו של לסלי הווארד). וכבר מודדת את שמלת הכלה, אך כאשר בשנה אחת מחליט רוברט להגיע ביולי ומבקש ממנה להצטרף אליו לווילה היא נכנעת ושניהם נוסעים לווילה.

לפני שהם מגיעים לווילה, מוזהר מוריס על ידי ידיד ומנסה למחוק כל סימן למלון, אבל למקום מגיעה קבוצה של שש נערות בתוכן סנדי (סנדרה די) מלוות במשגיחה אליסון (ברנדה דה בנזי). רוברט מגלה את התרמית של מוריס ומורה לו להתפטר ולסלק את הנערות למחרת.

המצב מסתבך כשמגיעים למקום ארבעה בחורים סטודנטים אמריקאיים וביניהם טוני (בובי דארין) וביגל (ג'ואל גריי). מוריס אומר כי הזמנתם בוטלה. הם מתכוננים לעזוב אבל כשהם רואים את הבנות הם מחליטים להישאר ליד הווילה ולהקים שם אוהל.

בין הבחורים ורוברט מתפתחת תחרות גילים, אך רוברט מנצח אותם בנהיגה על קטנוע, בריקוד ובשתיית אלכוהול.

בינתיים המשגיחה אליסון מחליקה על פקק מבקבוק שמפניה ומתאשפזת בבית חולים. הנערות נשארות במקום ובין טוני וסנדי מתפתחת ידידות.

רוברט מרגיש כעת את עצמו אחראי להתנהגותן של הבנות. הוא אומר לסנדי כי גברים לא אוהבים נשים שמתמסרות בקלות. כשסנדי אומרת זאת לליסה היא מתרגזת על הצביעות של רוברט ומודיעה לו שהיא עוזבת אותו. גם לאחר שהוא רודף אחריה היא מסרבת לחזור. היא חוזרת לספנסר שמוכן למרות הכל להתחתן אתה.

סנדי וטוני מתפייסים לאחר ריב ומשוחחים עם ליסה. בעקבות זאת משנה ליסה את דעתה ויוצאת למצוא את רוברט כשהיא לבושה בשמלת כלה. היא מוצאת אותו כבר על הרכבת. ליסה לוקחת בהשאלה תינוק ואומרת לשוטר כי אבי התינוק הוא אמריקאי הרוצה לברוח מאמריקה. רוברט מורד מהרכבת, פוגש את ליסה וקונה לה טבעת נישואים.

הם חוזרים שוב לווילה ששוב הפכה לבית מלון אבל הפעם הדיירים הן נזירות שלא משמיעות רעש.

==קישורים חיצוניים==

*[https://www.youtube.com/watch?v=9j3vxhzM8MY קדימון לסרט בבוא ספטמבר], באתר יוטיוב
*[https://www.youtube.com/watch?v=te7I_ta7Vzc נעימת הסרט בבוא ספטמבר], באתר יוטיוב
*[https://www.youtube.com/watch?v=C71JAXzPke0 בובי דרין שר Multiplication], באתר יוטיוב
*[http://www.tcm.turner.com/tcmdb/title/71294/Come-September/ בבוא ספטמבר], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1961
קטגוריה:סרטים אמריקאיים
קטגוריה:סרטים באנגלית
קטגוריה:סרטי אולפני יוניברסל
קטגוריה:סרטי קומדיה רומנטית
קטגוריה:סרטי רוק הדסון
קטגוריה:סרטי סנדרה די
פורד פלקון XH

פורד פלקון XH (באנגלית: Ford Falcon XH) היא מכונית ב-2 תצורות: מסחרית וטנדר מתוצרת יצרנית הרכב Ford Australia , חברת בת של קונצרן הרכב האמריקאי פורד אשר יוצרה בין השנים 1996–1999.

==תצורות==
* 2 דלתות - מסחרית
* 2 דלתות - טנדר ("Falcon Utility")

==דגמים==
===טנדרים===
* "Ford Falcon Longreach GLi utility"
* "Ford Falcon Longreach S utility"
* "Ford Falcon Longreach Outback utility"
* "Ford Falcon XR6 utility"
* "Ford Falcon XR8 utility" (יוצר מאוקטובר 1997)
===מסחריות===
* "Ford Falcon Longreach GLi panel van"

==מנועים==
* 4.0 ליטר
* 5.0 ליטר

== תמונות ==
<gallery mode="packed" heights="130">
קובץ:1996 Ford Falcon (XH) Longreach S utility (2015-06-27) 01.jpg | "פורד פלקון XH" שנת 1996 דגם "Longreach S utility" 
קובץ:1996 Ford Falcon (XH) Longreach S utility (2015-06-27) 02.jpg | "פורד פלקון XH" שנת 1996 דגם "Longreach S utility" 
קובץ:Ford XH Falcon Longreach XR6 Ute.jpg | "פורד פלקון XH" דגם "Longreach XR6 Ute"
קובץ:1997 Ford Falcon (XH) Longreach GLi utility (2008-11-18).jpg | "פורד פלקון XH" שנת 1997 דגם "Longreach GLi utility" 
קובץ:1996 Ford Falcon (XH) Longreach GLi utility (2009-06-07).jpg | "פורד פלקון XH" שנת 1996 דגם "Longreach GLi utility" 
קובץ:1997 Ford Falcon (XH) Longreach GLi panel van (2009-01-10) 01.jpg | "פורד פלקון XH" שנת 1997 - מסחרית 
קובץ:1997 Ford Falcon (XH) Longreach GLi panel van (2009-01-10) 03.jpg | "פורד פלקון XH" שנת 1997 - מסחרית 
קובץ:1997 Ford Falcon (XH) Longreach GLi panel van (2009-01-10) 02.jpg | "פורד פלקון XH" שנת 1997 - מסחרית 
</gallery>

==ראו גם==
* פורד
* פורד פלקון
* פורד פלקון XG
* פורד פלקון XL
* פורד פלקון FG X
* פורד פלקון XM

==קישורים חיצוניים==

==הערות שוליים==

קטגוריה:מכוניות מסחריות
קטגוריה:טנדרים
XH
קטגוריה:דגמי מכוניות שהושקו ב-1996
קטגוריה:כלי רכב המיוצרים באוסטרליה
אלון אולמן

אלון אולמן (נולד ב-3 בינואר 1965) הוא יזם, מנטור ומרצה ישראלי.

==ביוגרפיה==
אולמן נולד ב-3 בינואר 1965 בקריית מוצקין. בשנת 1984 הוא התגייס לחיל הים, בשנת 1985 סיים קורס חובלים והוסמך כקצין ימי, ובשנת 1993 מונה למפקד ספינת טילים. בשנת 1994 מונה למדריך ראשי בקורס חובלים, ובשנת 1999 לראש ענף שליטה, בקרה ותקשוב במחלקת אמל"ח במטה חיל הים. בשנת 2001 מונה אולמן למפקד בתי הספר של שייטת ספינות הטילים, ובשנת 2003 למפקד מגמת הים במכללה הבין זרועית לפיקוד ומטה. במהלך שירותו הצבאי סיים אולמן בהצטיינות תואר ראשון בכלכלה באוניברסיטת חיפה בשנת 1992, ותואר שני במנהל עסקים באוניברסיטת הריוט-וואט בשנת 1997.

בשנת 2007 השתחרר אולמן מצה"ל בדרגת סגן-אלוף. בשנת 2008 הקים את חברת "פריצת גבולות לתוצאות", ובשנת 2011 את חברת "קוד המנצח". בשנת 2017 הוציא אולמן את הספר "פריצת גבולות", העוסק במימוש הרצון והיכולת האישית..

באוגוסט 2022 מכר 50% מקבוצת קוד המנצח לקבוצת דובדבני בבעלות ניר דובדבני ואבי פרץ.

אולמן נשוי לאורטל משנת 1990, ולזוג שני בנים ובת.

=="פריצת גבולות"==
בשנת 1994 עבר אולמן קריסת ריאה במהלך טיסה מטורקיה לישראל, ובעקבות כך נכרת חלק מריאתו. בשנת 2006 סיים את טריאתלון איש הברזל באריזונה לאחר כשמונה חודשים של אימונים, בזמן של קצת יותר מ-12 שעות. לדבריו, זו הייתה נקודת המפנה בחייו. במהלך השנים לאחר מכן השלים אולמן את התחרות עוד שלוש פעמים.

בשנת 2007 החל להרצות על 'פריצת גבולות', ושנתיים אחר כך, אחרי שהתוודע לסדנאות של מומחים בתחום זה בעולם, פיתח את מודל 'קוד המנצח', המועבר בסדנה שנמשכת שלושה ימים. בשנת 2012 מונה אולמן למאמן המנטלי של נבחרת ישראל בכדורגל, ובשנת 2015 הקים את תוכנית קוד המנצח לצעירים.

==קישורים חיצוניים==
* 

* [https://www.youtube.com/watch?v=VNOpW9lrsVs&t=1s כתבה על אלון אולמן ועל ספרו החדש] חדשות השבת ערוץ 2 עם דנה ויס
* [https://www.youtube.com/watch?v=2k65clXDovI&feature=youtu.be אלון אולמן בראיון על "קוד המנצח"] בערוץ 10 עם גיל ריבה
* [https://www.winnerscode.co.il/wp-content/uploads/2017/02/Alon-Ulman-Yedioth.pdf כן גורו] 7 ימים, ידיעות אחרונות, 29 ביולי 2011
* 

==הערות שוליים==

קטגוריה:בוגרי אוניברסיטת חיפה
קטגוריה:בוגרי קורס חובלים
קטגוריה:מאמנים אישיים ישראלים
קטגוריה:מפקדי ספינות טילים
קטגוריה:סגני-אלופים בחיל הים
קטגוריה:סופרים ישראלים
קטגוריה:ישראלים שנולדו ב-1965
יוסאקו מאזאווה

יוסאקו מָאֶזאווה (ביפנית: 前澤 友作, נולד 22 בנובמבר 1975) הוא מיליארדר ויזם יפני, ואספן אמנות ידוע. הוא ייסד את START TODAY ב-1998 ואת אתר חנויות האופנה Zozotown, הגדול ביותר ביפן, בשנת 2004. במאי 2017 הוא הוערך על ידי מגזין פורבס כבעל שווי של 3.6 מיליארד דולר, והאדם ה-14 העשיר ביותר ביפן.
ב-2018 הוכרז כי מאזאווה קנה את כל הכרטיסים לטיסה הראשונה של חברת SpaceX מסביב לירח.

== בצעירותו ==
בזמן לימודיו בתיכון בשנת 1991, מאזאווה הקים להקה עם חבריו שנקראה Switch Style. הלהקה הקליטה את האלבום הראשון שלה ב-1993. עם סיום לימודיו בתיכון הוא החליט לא להמשיך ללימודים גבוהים אלא עבר לארצות הברית עם חברה, שם החל באיסוף דיסקים ותקליטים. כאשר הוא חזר ליפן בשנת 1995, אוסף האלבומים שלו הפך לבסיס החברה הראשונה שלו, שמכרה אלבומים ודיסקים מיובאים מחו"ל דרך הדואר.

== עסקיו ==
בשנת 1998, מאזאווה הקים חברה המבוססת על עסק הזמנת האלבומים בדואר שלו. החברה שנקראה START TODAY הייתה מבוססת על מכירות דרך הרשת, מאלבומים לבגדים, והפכה לחברה ציבורית בשנת 2000. באותה שנה, הלהקה שלו חתמה על חוזה עם חברת התקליטים ברטלסמן מיוזיק גרופ. בשנת 2001, מאזאווה הכריז על הפסקה מהפעילות המוזיקלית שלו לטובת התמקדות בעסקים. הוא הקים את אתר שיווק הבגדים Zozotown בשנת 2004. בשנת 2007, START TODAY החלה להיות חברה הנסחרת בציבור, רשומה על מדד Mothers בבורסה לניירות ערך בטוקיו. בשנת 2012, החברה START TODAY כבר נסחרה בחלק הראשון של הבורסה לניירות ערך בטוקיו.

בשנת 2018, מאזאווה השיק את ZOZO, מערכת מותאמת אישית להתאמת בגדים ואת ZOZOSUIT, מערכת מדידה ביתית להתאמת בגדים דרך אפליקציה, המשווקת בלמעלה מ-72 מדינות וטריטוריות.

== קרן אמנות עכשווית ==
מאזאווה הוא המייסד של קרן האומנות העכשווית המבוססת בטוקיו, אשר הקים ב-2012 מתוך מטרה לתמוך באמנים צעירים שיהיו הבסיס לדור הבא של אמנות עכשווית. אוסף האמנות העכשווית מציג תערוכות של אמנות עכשווית פעמיים בשנה.

במאי 2016 מאזאווה משך תשומת לב תקשורתית רבה כאשר רכש במכירה פומבית יצירת אמנות של ז'אן-מישל בסקיה ב-57.3 מיליון דולר. מאזאווה שבר שוב את השיא ברכישת יצירת אמנות של האמן כאשר במאי 2017 רכש יצירה נוספת של אותו אמן ב-$110.5 מיליון דולר. באותה מכירה פומבית במאי 2016, מאזאווה גם קנה יצירות נוספות של פבלו פיקאסו, ברוס נאומן, אלכסנדר קלדר, ריצ'רד פרינס, וג'ף קונס, בעלות כוללת של 98 מיליון דולר. מאזאווה מתכנן לפתוח מוזיאון לאומנות מודרנית בצ'יבה, אשר יציג את אוסף האמנות שלו.

== טיסות לחלל ==
=== טיסה סביב לירח ===
בספטמבר 2018, הודיעה חברת SpaceX כי מאזאווה יהיה הנוסע הראשון על הטיסה המסחרית של משגר הBFR לטיסה סביב הירח. כיוון שהטיל והחללית עדיין בפיתוח, הטיסה לא תתקיים לפני שנת 2023. הטיסה אמורה להמשך כמעט שישה ימים. מאזאווה רכש את כל הכרטיסים לטיסה, והוא ייקח עימו שישה עד שמונה אמנים כחלק מפרויקט אמנות הנקרא בשם Dear Moon. לא נחשף כמה מאזאווה שילם על הטיסה אולם צוין כי הוא כבר שילם פיקדון משמעותי.

===טיסה לתחנת החלל הבינלאומית===

במאי 2021 פורסם שמאזאווה קנה כרטיס לטיסה לתחנת החלל הבינלאומית שאמורה להתקיים בדצמבר 2021. הטיסה מתווכת על ידי חברת Space Adventures והוא יצטרף לצוות המשוגר בחללית הסויוז. מאזאווה היה כ-12 ימים בתחנת החלל, כהכנה לטיסתו סביב הירח.

==קישורים חיצוניים==

* [https://dearmoon.earth/ אתר פרויקט DearMoon]
* [http://gendai-art.org/en/ אתר הקרן לאמנות עכשווית]

== הערות שוליים ==

קטגוריה:אנשי עסקים
קטגוריה:תיירי חלל
קטגוריה:מיליארדרים אסייתים
קטגוריה:יזמים
קטגוריה:אספני אמנות
קטגוריה:יפנים שנולדו ב-1975
שנון מרקטיק

שנון מרקטיק (באנגלית: Shannon LaRhea Marketic; נולדה ב-14 בינואר 1971) היא שחקנית אמריקאית ומיס ארצות הברית לשנת 1992.

==ביוגרפיה==
מרקטיק נולדה בפיניקס שבאריזונה.

ב-1989 הוכתרה כמיס הנוער של אריזונה, אך לאחר שבוע נושלה מתוארה לאחר שהתברר שנפלה טעות והיא דורגה על ידי השופטים כסגנית ראשונה. 

ב-1992 היא נבחרה למיס קליפורניה והלכה לייצג את קליפורניה בתחרות מיס ארצות הברית שנערכה בקנזס באותה שנה. בתחרות זו בשלב חצי הגמר היא הייתה מקום שני בשלב הריאיון עם המתמודדות, שישית בקטגוריות של בגדי הים ושמלות ערב מה שהקנה לה עלייה ל-6 המתמודדות הסופיות ולבסוף היא זכתה בתחרות. 

בתחרות מיס תבל עלתה לעשר המועמדות שעלו לחצי הגמר והגיעה למקום השמיני.

ב-1997 הופיעה בסדרה "הדון האחרון" המבוססת על הרומן מאת מריו פוזו.

ב-1999 שיחקה בפרק של הסדרה "Diagnosis: Murder", ב-2000 שיחקה בסרט "איש מאוד רע" לצד מת'יו מודין.

ב-1997 היא תבעה את נסיך ברוניי ג'פרי בולקיה ואחיו חסן אל-בולקיה, סולטאן ברוניי בטענה ששכר אותה לעבודה ונפלה קורבן להתעללות מינית, בית המשפט דחה את תביעתה.

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:משתתפות בתחרות מיס תבל 1992
קטגוריה:זוכות מיס ארצות הברית
קטגוריה:זוכות מיס קליפורניה ארצות הברית
קטגוריה:אמריקאיות שנולדו ב-1971
קטגוריה:אמריקאים שנולדו ב-1971